Diari Oficial de la Generalitat Valenciana


Sumari del DOGV 6396, del 12-11-2010 (2010/12334)

RESOLUCIÓ de 5 de novembre de 2010, de la Direcció General d'Administració Autonòmica, per la qual es convoca la provisió, pel sistema de lliure designació, de tres llocs de treball vacants de naturalesa funcionarial, a la Conselleria de Justícia i Administracions Públiques, Convocatòria número 101/2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/12954


Data del document
:   05-10-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de novembre de 2010, de la Direcció General d'Administració Autonòmica, per la qual es convoca la provisió, pel sistema de lliure designació, de tres llocs de treball vacants de naturalesa funcionarial, a la Conselleria de Justícia i Administracions Públiques, Convocatòria número 101/2010. [2010/12044]
Vist que hi ha tres llocs de treball vacants a la Conselleria de Justícia i Administracions Públiques, el sistema de provisió dels quals és el de lliure designació, d'acord amb el que disposen la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i les vigents relacions de llocs de treball, aprovades per Resolució d'aquesta Direcció General, de 30 de juliol de 2010 (DOCV número 6326, de 5 d'agost de 2010), i fent ús de les atribucions conferides a aquesta Direcció General d'Administració Autonòmica per l'article 20.2 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, així com l'article 14 del Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Convocar per a la seua provisió, pel sistema de lliure designació, els llocs de treball números 15932, cap de la secretaria del/de la secretari/ària autonòmic/a; 17998 cap de la secretaria director/a general i 24701, cap de la secretaria director/a general de la Conselleria de Justícia i Administracions Públiques.
Segon
Aprovar les bases de la convocatòria que figuren en l'annex I.
La present resolució posa fi a la via administrativa. I de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes, comptador des de l'endemà de la seua publicació o, alternativament, si no s'interposa l'esmentat recurs de reposició, es podrà interposar recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptador des de l'endemà de la publicació de la present resolució.
València, 5 de novembre de 2010.- La directora general d'Administració Autonòmica: Carmela Cots Soler.
ANNEX I
BASES DE LA CONVOCATÒRIA
Primera. Participants
Podrà participar en aquesta convocatòria el personal funcionari de carrera de l'administració de la Generalitat i per als llocs 15951 i 24912, i també el personal d'altres administracions públiques, que reunisca els requisits i les condicions que estableix la normativa vigent i, en particular, els requisits per a la provisió dels llocs de treball que es detallen en la base tercera, d'acord amb la relació de llocs de treball actualitzada.
Els requisits de participació hauran de reunir-se en la data de finalització del termini de presentació de sol·licituds i mantindre'ls fins a la presa de possessió.
Els dits requisits hauran d'acreditar-se dins del termini de presentació d'instàncies, llevat que consten anotats al Registre de Personal de la Generalitat.
Segona. Sol·licitud de participació
La sol·licitud es presentarà segons el model que es publica en l'annex II i que es troba disponible en la pàgina web de la Generalitat , opció «PROP», «Ocupació pública», en el termini de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Comunitat Valenciana, al Registre General de la Conselleria de Justícia i Administracions Públiques (carrer Miquelet, núm. 5, València), als dels serveis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Juntament amb la sol·licitud haurà d'anar el curriculum vitae, en què consten aquells mèrits que es crega oportú posar de manifest i que siguen rellevants als efectes de l'exercici del lloc de treball, i s'haurà d'adjuntar la documentació justificativa corresponent, llevat que conste anotada al Registre de Personal de la Generalitat i, en aqueix cas, no hi caldrà la seua aportació, bastarà amb citar-la en la sol·licitud.
Tercera. Llocs de treball convocats
Número de lloc i denominació: 15091, cap de la secretaria secretari/ària autonòmic/a.
Conselleria/organisme: Conselleria de Justícia i Administracions Públiques.
Centre de destinació: Secretaria Autonòmica de Justícia.
Localitat lloc: València.
Naturalesa: funcionarial.
Sector: indistint (G/E).
Requisits: grup C/D.
Complement de destinació: nivell 16.
Complement específic: E035.
Forma de provisió: lliure designació. Obert a altres administracions públiques.
Funcions: les pròpies d'una secretària d'alt càrrec, amb rang de secretari o secretària autonòmica. La direcció i la coordinació de tot el personal adscrit a la unitat. L'adaptació de la jornada de treball a la de l'alt càrrec a qui el lloc estiga adscrit.
Número de lloc i denominació: 17267, cap de la secretaria director/a general.
Conselleria/organisme: Conselleria de Justícia i Administracions Públiques.
Centre de destinació: Direcció General de Justícia i Menor.
Localitat lloc: València.
Naturalesa: funcionarial.
Sector: general.
Requisits: grup C/D.
Complement de destinació: nivell 16.
Complement específic: E032.
Forma de provisió: lliure designació.
Funcions: les pròpies d'una secretaria d'alt càrrec, amb rang de direcció general. La direcció i la coordinació de tot el personal adscrit a la secretaria. L'adaptació de la jornada de treball a la de l'alt càrrec a què el lloc estiga adscrit.
Número de lloc i denominació: 24271, cap Secretaria director/a general
Conselleria/organisme: Conselleria de Justícia i Administracions Públiques.
Centre de destinació: Direcció General de Relacions Externes.
Localitat lloc: València.
Naturalesa: funcionarial.
Sector: general.
Requisits: grup C/D.
Complement de destinació: nivell 16.
Complement específic: E032.
Forma de provisió: lliure designació. Obert a altres administracions públiques.
Funcions: les pròpies d'una secretària d'alt càrrec, amb rang de direcció general. La direcció i la coordinació de tot el personal adscrit a la secretaria. L'adaptació de la jornada de treball a la de l'alt càrrec a què el lloc estiga adscrit.
Quarta. Comissió de valoració
La comissió de valoració de la present convocatòria tindrà la composició següent:
Titulars
Presidenta:
- Ana Francine Enguídanos Weyler, Conselleria de Justícia i Administracions Públiques.
Vocals:
- Isabel Sanchis Vila, Conselleria de Justícia i Administracions Públiques.
- Vicente Llopis Sala, Conselleria de Justícia i Administracions Públiques.
- Luisa María Viciano Aguirre, Conselleria de Justícia i Administracions Públiques.
Vocal secretari:
- David Martí Pachón, representant de la Direcció General de l'Administració Autonòmica.
Suplents
Presidenta:
- Begoña Ros Peris, Conselleria de Justícia i Administracions Públiques.
Vocals:
- Desamparados Blay Colás, Conselleria de Justícia i Administracions Públiques.
- Begoña Duart Quiles, Conselleria de Justícia i Administracions Públiques.
- Mª Luisa Romero Forteza, Conselleria de Justícia i Administracions Públiques.
Vocal secretari:
- Francisco Javier Alfonso Martínez, representant de la Direcció General de l'Administració Autonòmica.
La comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Cinquena. Proposta d'adjudicació
Finalitzat el termini de presentació de sol·licituds, la comissió procedirà a formular proposta d'adjudicació, que es farà pública al tauler d'anuncis dels serveis centrals de València i dels serveis territorials de Castelló, Alacant i València, de la Conselleria de Justícia i Administracions Públiques, i es concedirà, a les persones interessades, un termini de 10 dies hàbils per a al·legar i justificar el que estimen pertinent davant de la comissió de valoració. Resoltes les possibles al·legacions, la comissió de valoració elevarà la seua proposta d'adjudicació a la conselleria a la qual estiga adscrit el lloc de treball, perquè emeta un informe previ al nomenament, en relació amb la persona que considere més idònia per al lloc de treball, tenint en compte els requisits exigits per al seu exercici.
Sisena. Resolució de la convocatòria
A la vista de l'anterior, el titular de la conselleria resoldrà, bé la seua adjudicació a la persona que considere més idònia per a l'exercici del lloc de treball, bé que es declare desert, encara que hi haja personal que reunisca els requisits exigits, si considerara que cap no resulta idoni per al seu exercici. En el primer cas, la resolució haurà d'indicar expressament la data en què haurà d'efectuar-se la presa de possessió i, si fa al cas, el cessament en l'actual lloc de treball.
La dita resolució serà remesa a la Direcció General d'Administració Autonòmica, per a la seua publicació en el Diari Oficial de la Comunitat Valenciana.
Setena. Termini de resolució
La present convocatòria es resoldrà en un termini no superior a tres mesos, comptadors des de l'endemà de la data de finalització del termini de presentació de sol·licituds.